הוועדה לענייני ביקורת המדינה, כנסת 25, פרוטוקול מספר 70, 2023-11-06 00:00

מיקי לוי: בוקר טוב לכולם, אני מתכבד לפתוח את ישיבתה של הוועדה לענייני ביקורת המדינה בנושא: מצבת מלאי החירום של המזון בישראל

מיקי לוי:  אני מבקש להדגיש, מאז פרוץ מלחמת "חרבות ברזל", הוועדה לענייני ביקורת המדינה, מקפידה להתכנס בעקביות, ולדון בישיבותיה אך ורק בנושאים הנוגעים ישירות למצב המלחמה

מיקי לוי:  לא תתפסו אותנו עכשיו דנים במטוסו של ראש הממשלה, כרגע זה לא מעניין

מיקי לוי:  אבל כן דנים למשל – בדוח מבקר המדינה בנושא הקורונה, עם המלצות ברורות – גם על זה נשב עם אנשי מבקר המדינה

מיקי לוי:  המלצות במקום לחייב, לבצע, לשון החוק, כמיטב הבנתי

מיקי לוי:  אני לא אעשה לכם מהיום והלאה חיים קלים

מיקי לוי:  ההמלצות, אפשר לקיים אותן, ואפשר לא לקיים אותן

מיקי לוי:  משרדי ממשלה חלקם לא בוחנים ומחליטים לא לקיים אותן

מיקי לוי:       בעיקר הדיונים עסקו בהיערכות המדינה בתחומי הבריאות, החינוך, השלטון המקומי, התגייסות ארגוני המתנדבים והחברה האזרחית אל מול תפקוד או אי תפקוד משרדי הממשלה

מיקי לוי:  ההיערכות והמוכנות של תשתיות חשובות כגון: מים

מיקי לוי:  עשינו כאן דיון מקיף מאוד על משק המים, דוח מבקר המדינה מ-2009

מיקי לוי:  פשוט ללקק את האצבעות מה האנשים שאמונים על העניין הזה עשו וביצעו, והביאו אותנו באמת למצב מצוין, זה לא מתאים לכל המקומות

מיקי לוי:  ההיערכות הכלכלית והתקציבית והאופן בו משפיעה המלחמה על תעשיות חיוניות במדינה וכמובן האזרחים

מיקי לוי:       היום , ביוזמתו של חבר הכנסת עודד פורר, שר החקלאות לשעבר, הוועדה תעסוק בנושא חשוב וחיוני ביותר והוא הבטחת אספקתם של מוצרי מזון לאוכלוסייה ולבעלי החיים

מיקי לוי:  אין ספק כי פעולתו התקינה של המשק תלויה בין היתר באספקה סדירה ככל האפשר של מוצרי תשתית חיוניים להמשך הפעילות התעשייתית של מפעלים חיוניים, ולהבטחת אספקה של מוצרי מזון לאוכלוסייה

מיקי לוי:    כולנו מבינים ויודעים שאירועי ה-7 באוקטובר, והמצב המתמשך מאז פגעו קשות בענף החקלאות – לא ראיתי שהחקלאים בעוטף לא קיבלו טיפול, לא יודעים אנא הולכים – האסם הגדול ביותר של מדינת ישראל בעוטף

מיקי לוי:  אין לי ספק כי תהליך ההשתקמות יהיה ארוך, קשה, ואנחנו כולנו נתגייס לשיקום על מנת לעצור ולנסות למזער פגיעה ככל שניתן הן בחקלאים והן בציבור

מיקי לוי:    בכל דיוני הועדה אשר קיימנו מאז פרוץ המלחמה, עמדו לנגד עינינו המסקנות אשר הופקו בתקופת הקורונה

מיקי לוי:  יש ניסיון, השאלה מה עושים עם הניסיון

מיקי לוי:  הנושא בו נדון כעת הוא יוצא דופן

מיקי לוי:  אגיד עוד משפט וחצי על מספרים

מיקי לוי:       בעיצומו של גל הקורונה הראשון, עלה חשש לבעיות אספקה וזמינות של גרעינים ברחבי העולם, הפיק משרד החקלאות מכרז מיוחד של 150 אלף טון גרעינים מלבד מלאי החירום הרגיל, העומד על 18- אלף טון

מיקי לוי:  הממשלה נשאה בעלויות של מלאי החירום הכוללות גם את אחסנתו

מיקי לוי:  עלות הגרעינים באה מתקציב משרד החקלאות

עודד פורר: 180 אלף טון

מיקי לוי: אתה מתמצה יותר ממני

מיקי לוי:  בסדר, נתקן את זה

מיקי לוי:       בשנה זו הייתה עלייה של מחירי סחורות בעולם, אשר כללה חיטה וגרעינים

מיקי לוי:  אף שמקובל לחשוב שישראל נהנית מעצמאות בכל הנוגע למשק החלב, והיא מספקת את כל תוצרת החלב ומוצריו לאזרחים, העובדה היא שרוב המזון לפרות, לעופות ולדגים מקורו בגרעינים המיובאים מחו"ל – אדוני שר החקלאות לשעבר

מיקי לוי:  זאת הסיבה שבגללה כולל מלאי החירום של המדינה, מלבד חיטה, סוכר ושאר מוצרי המזון, כולל גם גרעינים למזון לבעלי חיים

מיקי לוי:  אנחנו נמצאים במשבר

מיקי לוי:  אני רוצה להודות לך על הפניית תשומת ליבה של הוועדה לנושא החשוב הזה

מיקי לוי:  חבר הכנסת פורר

מיקי לוי:  אנחנו נשמע את נציגי מבקר המדינה, ואחר-כך, על-פי הסדר, ניתן לאנשים לדבר

מיקי לוי:  בבקשה

מיקי לוי:  חבר הכנסת פורר היוזם

עודד פורר: נשמע את מבקר המדינה, ואת הנציגים שיסקרו מדו"ח 2015

עודד פורר:  אבל בפתח הדברים אגיד שאני נדרשתי לנושא, בעיקר, נכנסנו לזה עוד יותר לעומק סביב המלחמה בין רוסיה לאוקראינה, שיצרה מצוקה של חיטה בכל רחבי העולם, צריך להבין

עודד פורר:  אוקראינה עדיין עם אסם התבואה במובנים האלה שמשווקת חיטה לכל העולם, ומדינת ישראל 90% מהגרעינים אצלה הם יבוא

עודד פורר:  אין לנו יכולת ייצור עצמית

עודד פורר:  אולי אם אנחנו נחסל את כל החקלאות כולה ונשאיר רק גידולי חיטה, גם אז לא בטוח שנוכל לייצר את כל מה שאנחנו צריכים

עודד פורר:  צריך לזכור, זה לא רק חיטת מאכל, אולי אפילו יותר מזה, זה המספוא, בעצם החלב שמיוצר כאן

עודד פורר:  הפרות צריכות לאכול

עודד פורר:  אגב, כמעט 70% מתוצרת הביצים שלנו שנמצאת על גבול הצפון, נמצאת גם בסיכון היום נוכח המלחמה

עודד פורר:  התרנגולות שם צריכות לאכול

עודד פורר:  האוכל שלהן מגיע מיבוא ולא רק

עודד פורר:  זאת אומרת, אנחנו נמצאים בסיטואציה שבה אנחנו לא יודעים מה החודש הזה עוד יעלה לנו מבחינת היכולת של השתילה, וההיערכות של ירקות בכל מה שנוגע לעוטף, כולל הטיפול בשדות ובמטעים שנמצאים בצפון

עודד פורר:  מדינת ישראל במובנים האלה צריכה להיות ערוכה, בין אם זה ליבוא, בין אם זה לאחסון

עודד פורר:  אני כן אציין, מבדיקה שאני עשיתי אתמול, חקלאי העוטף עד 7 קילומטר, יתקנו אותי משרד החקלאות אם אני אומר משהו לא נכון, קיבלו כבר 100% מהפיצוי

עודד פורר:  כך נמסר לי אתמול מוועדת הכלכלה

עודד פורר:  הבדיקה נעשתה עם נציגי ארגוני החקלאים, זה מה שמסרו לי

עודד פורר:  לא שאני יודע על חקלאי שאמר לי

מיקי לוי: אני מדבר באופן כללי

מיקי לוי:  נכון לשלשום הדיווח אליי היה – לא קיבלנו עדיין

עודד פורר: אני אשתדל להימנע ממספרים כמה שאפשר מתוך הבנה, למרות שבסוף לא צריך להיות מדען טילים בשביל להבין כמה בן אדם אוכל, מה הצרכים, ולעשות את החשבון הזה לבד

עודד פורר:  המספרים שכרגע אנחנו נמצאים בהם, הם מספרים שנקבעו לדעתי, אם אני זוכר נכון, בראשית שנות השישים

עודד פורר:  אני מדבר על המספרים מבחינת מהו מלאי החירום של ישראל

עודד פורר:  מה שאני מבקש מהוועדה לבדוק, כי זה מה שאנחנו בדקנו אז

עודד פורר:  אני ביקשתי בזמנו דוח ביקורת של החשב הכללי במשרד, אני יודע שהוגש, אני לא יודע בדיוק מה נעשה בעניינו

עודד פורר:  ביקשנו לבדוק כמה דברים – 1

עודד פורר:  השלמת הפערים

עודד פורר:  זאת אומרת, האם אם אני לוקח את המלאי שנקבע בערך בשנות השישים, האוכלוסייה אז מנתה שני מיליון, שני מיליון ומאתיים אלף איש במדינת ישראל, האם הוא רלבנטי להיום ולא צריך להגדיל אותו? ואם נאמר בדוח שצריך להגדיל אותו, האם הגדילו אותו, ואיזה פעולות נעשו כדי להגדיל אותו

עודד פורר:  2

עודד פורר:  מי מחזיק במלאי החרום - איך הוא מוחזק

עודד פורר:  אדוני היושב-ראש, בסוף כשאנחנו מדברים על נושאים שהם ביטחוניים, כמו שאתה בודק מי נכנס לבניין הזה, מי עוסק כאן בתחומי המזון, וכמי שגם היה יושב-ראש הכנסת, יודע עד כמה מורכב להפעיל נושא של מזון בכנסת בגלל ענייני הביטחון

עודד פורר:  אז גם כאן, מי מחזיק לנו את מלאי החרום ואיך הוא מחזיק אותו

עודד פורר:  וכיצד הוא גם נבדק

עודד פורר:  האם מספיק שמי שאמור להחזיק אותו אומר – יש לי, אחלה, אז בסוף ביום פקודה כשבאים לפתוח את המחסנים, פתאום אנחנו מגלים שאין, או מה שיש זה לא מה שחשבנו, זאת אומרת, שפתאום אני מגלה שבמקום יחידת מאכל, יש לי מספוא, או שזה מעורבב

עודד פורר:                                   יש דברים, ופה אני רוצה לשים את תשומת לב המבקר, שלא נספרים בתוך מלאי החרום

עודד פורר:  יש פה מהתאחדות התעשיינים? צריך להבין, שכדי להכין את התערובות של המזון שבעלי החיים נדרשים אל התערובת, הוא לא מוגדר במלאי חרום

עודד פורר:  אז גם אם יהיה לי את הגרעינים, אבל אין לי שמן תערובת, עדיין אני נמצא פה בבעיה במובנים האלה

עודד פורר:  אלה הדברים שחשוב מאוד לבדוק אותם

עודד פורר:  הדבר האחרון, איך ההיערכות מבחינת פריקת הגרעינים

עודד פורר:  מאחר ואנחנו מייבאים, גם כאן אני מבין שנוצרת לעתים בעיה ביטחונית במובן הזה של פריקה של גרעינים, ושל כניסה של אוניות לכאן, או לפעמים בגלל עומס בנמלים על דברים אחרים, או בעיות אחרות בנמלים

עודד פורר:  בזמנו, עלתה הצעה להכשיר את המסוע בחדרה לטובת העניין

עודד פורר:  לא בהכרח חושב שזה הפתרון הנכון, אבל גם התנועה לכאן ופריקת האוניות כאן - זה משהו כשאנחנו מדברים על מלאי חירום, בחירום לפתור את בעיית מלאי החירום זה מאוד קשה, כי הבעיה היא בחירום

עודד פורר:  כשנוצרת כבר בעיה בין אם היא עולמית, בין אם היא מקומית, אז פתאום או שקשה להביא לכאן אונייה, או שקשה למצוא ספק בחו"ל, או שקשה לגייס

עודד פורר:  זאת הסיבה שאנחנו רוצים לכאן מלאי חירום

עודד פורר:  אלה הדברים שנשמח שהוועדה תבדוק

מיקי לוי: תודה רבה

מיקי לוי:  לפני שאני מעביר לך, שיהיה רשום בפרוטוקול, כי הערת לי, ורשום בפרוטוקול

מיקי לוי:  לא הייתה לי כוונה לפגוע בגב' חנה פריידין, זה לא אישי נגדה

מיקי לוי:  כל עוד אני מנהל את הוועדה הזו – פורום קהלת לא ידרוך פה

מיקי לוי:  הינה, נרשם לפרוטוקול, תרשמי את זה

מיקי לוי:  אין להם מקום בוועדה שאני מנהל, ובכל ועדה עתידית

מיקי לוי:  זהו

מיקי לוי:  אחרי שאמרתי את אשר על ליבי, אני מתנצל בפני האנשים, אבל אני עומד מאחורי הדברים שלי

מיקי לוי:       בבקשה, אנשי מבקר המדינה

צחי סעד: אנחנו כאמור מציגים דוח שעסק בהיערכות של התעשייה האזרחית לשעת חירום, ובין היתר, עסק בנושא מלאי המזון לשעת חירום

צחי סעד:  הדוח פורסם בשנת 2015, ולכן הוא כמובן מתייחס לתקופה ההיא

צחי סעד:  אני רק אציין, שהדוח פורסם בקובץ דוחות ביקורת מיוחדים שפורסם בספטמבר 2015, בנושא: היערכות ומוכנות לשעת חירום, ובין היתר, הפרק הראשון בו, עוסק בהיערכות הלאומית לטיפול באירועי חירום בעורף, שלמעשה עוסק בכל נושא ההסדרה, ובעיית ההסדרה בין כל הגורמים לטיפול בעורף, והצורך בהסדרה חקיקתית בהקשרים האלה

צחי סעד:  חלק מהנושאים רלבנטיים גם בתקופה הזאת

צחי סעד:  הייתי מציע לוועדה לשקול את הצורך גם בקיום דיון גם בנושא הספציפי הזה של הסדרת הטיפול באירועי החירום בעורף

צחי סעד:      ברשותך, אני אבקש ממר נתן שטיבלמן, שיציג את עיקרי הדוח מ-2015

עודד פורר: סליחה, הבקשה שלי באמת הייתה לדון על מלאי חרום חיטה - - -      

מיקי לוי: לקחנו את הדוח הישן שיביא לנו רק מקפצה לדון בעניינים המהותיים

נתן שטיבלמן: כמו שצחי אמר, הדוח התמקד באיכות התעשייה האזרחית לשעת חירום, נבחנו מוכנותם של תעשיות אזרחיות לשעת חרום ומידת היכולת של הרגולטורים להשפיע על היערכות זאת

נתן שטיבלמן:  בדוח מוזכר הנושא של המלאי

נתן שטיבלמן:  הליקויים שעלו, רמות המלאי לשעת חירום של חלק מהמוצרים החיוניים נמוכות מהרמות שנקבעו על פי תרחישי הייחוס

נתן שטיבלמן:  לא נקבעו קריטריונים לתעדוף של מוצרי המזון שברשימת המלאי הממשלתי, על מנת לבצע שינויים במלאים על פי קריטריונים אלה במקרה של שינוי תקציב, או במחירי מוצרי המזון החיוניים

נתן שטיבלמן:      ההמלצות - על משרד הכלכלה לוודא כי רמת המלאי של מוצרי המזון לשעת חירום, תספק את צרכי המשק על-פי תרחישי האיכות השונים, ולוודא התאמה מתמדת בין רמת המלאי הנדרשת לרמת המלאי הקיימת

נתן שטיבלמן:  כמו-כן, על המשרד לקבוע קריטריונים לתעדוף של מוצרי המזון שברשימת המלאי הממשלתי, כדי שיהיה באפשרותו לבצע שינויים במלאים על-פי קריטריונים אלה במקרה של שינוי בתקציב או במחירי מוצרי המזון החיוניים

נתן שטיבלמן:  נוכח הקשיים התקציביים הכרוכים בהחזקת מלאי מזון שייתן מענה לכל תרחישי הייחוס, על משרד הכלכלה, בשיתוף רח״ל, לשקול לפרסם הנחיות לאוכלוסייה שבהן מומלץ להחזיק בבתים מלאי מזון לשעת חירום, כפי שנעשה בכמה מדינות

צחי סעד: אתה רוצה שנמשיך להציג את הנושאים האחרים של הדוח?      

מיקי לוי: אם זה משהו רלבנטי

מיקי לוי:  השר לשעבר יודע בדיוק את המספרים

מיקי לוי:  אנשי משרד החקלאות יודע בדיוק את המספרים

מיקי לוי:  אנחנו נשאל אם יש לכם להגיד באחוזים, גם כן טוב

מיקי לוי:  אתם תגידו לנו מה עשיתם עד עתה

מיקי לוי:  אתם שנה בדיוק במשרד הזה, עשרה חודשים

מיקי לוי:  אני יכול להגיד, מכיוון שדסקסתי עם השר הקודם, הבנתי שהנושא הזה היה עוגן מרכזית בחלקים נרחבים מהעשייה הזאת, ובהעברה של החומרים למחליפים וכו'

מיקי לוי:  תגידו לי מה עשיתם, או גם משרד החקלאות התעסק רק במהפכה המשפטית

יסמין פרידמן: שאלה מנחה

יסמין פרידמן:  מי למעשה הגורם המתכלל שאמור לדאוג למלאי בשעת חירום – מי? רח"ל, כלכלה, אתם מדברים על כמה וכמה

צחי סעד: רח"ל

מיקי לוי: רק צריך כסף כדי לעשות השלמה

מיקי לוי:  תיכף נשאל אם הוא קיבל את הכסף

עודד פורר: סליחה, יש לי טענות לרח"ל על הרבה מאוד דברים, גם במה שקורה כרגע, בכלל, באיך שמדינת ישראל מתנהלת בחרום

עודד פורר:  בסוף אני חושב שעל כל משרד יש גם את האחריות לגבי הנושאים שלו

עודד פורר:  אני חושב שמשרד הכלכלה – כן, רח"ל, לא רח"ל, בסוף כשחסר משהו, חס וחלילה, יבואו למשרד הכלכלה, יגידו – למה אין מספיק שמן? או למה אין מספיק מוצרי יסוד אחרים, אותו דבר משרד החקלאות

עודד פורר:  גם על המשרדים חלה אחריות, כי רח"ל כגוף מתכלל בממשלה, אין לו באמת יכולת לאכוף הרבה פעמים את הסמכויות שלו

יסמין פרידמן: לא, אני מנסה להבין, כשאין בכלל קריטריונים, אף אחד בכלל לא קבע קריטריונים

מיקי לוי: זה לא רק בנושא הזה

מיקי לוי:  יש נושאים אחרים שנתונים לפתחה של רח"ל, בסדר, אולי לרח"ל יש תוכניות, אבל אין תקציב

מיקי לוי:  מכאן אנחנו מתגלגלים להרבה נושאים

מיקי לוי:  כל הדוח על הקורונה, כל הדוח של מבקר המדינה על הקורונה, לא בא לידי ביטוי בדוח של האוצר בהכנת תוכנית פעולה

מיקי לוי:  כשבדקנו את זה לפני כשבוע וחצי, אז מה אמרו לנו? יש לנו כל מיני חיתוכים – סט כלים, אבל איפה התוכנית? במקום קורונה, הייתם מחליפים את זה במילה אחת – מלחמה, והיינו יכולים לדבר עם העצמאים, לדבר עם העסקים, לדבר עם בתי המלון, לדבר עם בתי החולים, זה לא מתכלל את הכול, אבל זה משהו

מיקי לוי:  פותחים מגרות, מוציאים, לא מתחילים להתווכח כמה כסף לעצמאים, כמה כסף לחקלאים

מיקי לוי:  לא מתחילים

מיקי לוי:  אבל אף אחד לא עשה תוכנית

צחי סעד: זה היה הקטע של המזון

צחי סעד:  אם אתם לא רוצים את הנושא של מפעלים חיוניים, אז אנחנו נעצור פה

מיקי לוי: בוא, תן מילה על המפעלים החיוניים, כי זה קריטי לימים אלה

נתן שטיבלמן: אגיד מספר מילים על המפעלים החיוניים

נתן שטיבלמן:  לגבי הגרף, כמו שאנחנו רואים יש את המפעל לחיוני, ומי הגורמים שמשפיעים עליו

נתן שטיבלמן:  אלה בעצם הרשויות הייעודיות שהן אמורות לתת את ההנחיות למפעלים החיוניים, משרדי הממשלה, החל ממפעלים שהם בשרשרת האספקה וכדומה

נתן שטיבלמן:  מה שמצאנו, היעדר אסדרה חוקית מקיפה ומרוכזת לגבי הערכות העורף לשעת חרום

נתן שטיבלמן:  לרשויות הייעודיות במשרדי ממשלה, אין סמכויות חוקיות כלפי מפעלים חיוניים, והסמכויות המוגבלות שניתנו לרשויות ייעודיות כלפי מפעלים חיוניים והיעדר אסדרה מתאימה גורמים לפעולה חלקית ולא מתואמת של משרדי ממשלה בנוגע לניהול משק לשעת חירום

נתן שטיבלמן:       ההמלצה – על הממשלה בשיתוף רשויות ייעודיות לפעול כדי לקדם חקיקה מקיפה שתסדיר את כל נושא הטיפול בעורף בשעת חירום, ובכלל זה, תגדיר את הסמכויות שיש לכל אחד מהגופים הפועלים בתחום זה

נתן שטיבלמן:  הליקויים בניהול משק לשעת חירום - משרד הכלכלה לא קבע בנוהל שגיבש את מספר המפעלים שיקבלו אישור במפעל חיוני, ואת פריסתם הגיאוגרפית וסדרי העדיפויות לגביהם

נתן שטיבלמן:  מינהלות הפארקים התעשייתיים אינן מקבלות משום גורם ממשלתי הנחיות לגבי היערכות לשעת חירום, וסמכויות אכיפה כלפי המפעלים שבאחריותן, בין השאר, בנוגע להיערכות המפעלים בשעת חירום

נתן שטיבלמן:       ההמלצות – על רח"ל לוודא כי הרשויות הייעודיות של משרדי ממשלה מפקחות ומקיימות קשר רציף עם המפעלים החיוניים שבאחריותם, ולוודות את רמת המוכנות של מפעלים אלה לשעת חירום

נתן שטיבלמן:  על משרד הכלכלה לפעול לגיבוש נהלים לגבי היערכות של הפארקים התעשייתיים לשעת חירום ולהנחות את מינהלות הפארקים בעניין זה

מיקי לוי: יש פה כלכלה? אז אתם תגידו לנו אם אתם הכנתם את מה שהוא אמר, או זה נשאר בגדר המלצות

מיקי לוי:  בשנה שאני פה, אני משתדל שזה לא יקרה – שדוחות מבקר המדינה לא יישארו על המדף

מיקי לוי:  כי ברוב המקרים הוא עושה, נשארים על המדף, זה אחלה מדינה מתנהלת כך

מיקי לוי:  אני, יש לי איתם ויכוח

מיקי לוי:  אני לא רוצה המלצות, אני רוצה חובה לביצוע

מיקי לוי:  וככה לימדו אותי איך שהייתי כל החיים – לוודות ביצוע

מיקי לוי:  סתם, המלצות, בדקתם שעשו את זה? לא

מיקי לוי:  ואתם איתי יחד, אני גם אשם

מיקי לוי:  כולנו אשמים בזה שאנחנו לא מוודאים שביצעו את מה שאתם ממליצים

מיקי לוי:  אז אולי תחליפו מילה המלצות, אגב, זה לא מוגדר בחוק, במילה – הוראות ביצוע

מיקי לוי:  מבקר המדינה לא צריך להמליץ אם יש לו ויכוח עם X או Y, זה סיפור אחר

טלי גוטליב: אתה רוצה לתת סמכות אופרטיבית למבקר המדינה אתה לא יכול

טלי גוטליב:  סליחה שאני חופרת לכם פה, כל רעיון מבקר המדינה, זה בבסיס הרעיון של ביקורת המדינה שהיא חשובה מאין כמותה

טלי גוטליב:  אבל זה בדיוק העניין

טלי גוטליב:  זאת ביקורת, ואין לה כלים אופרטיביים, ולא צריכים להיות לה כלים אופרטיביים

טלי גוטליב:  גוף ביקורת לא עומד מעל רשות מבצעת ככזו, כמובן, שהרשות המבצעת, ניקיון ידיה, תום ליבה נבחנים

יסמין פרידמן: הבעיה היא שזאת רשות לא מבצעת

טלי גוטליב: זו משפטנות נקיה, טהורה של הדבר הזה

טלי גוטליב:  בסופו של דבר, רשות מבצעת נמדדת בחובתה לפעול לטובת המדינה, ולטובת הציבור

טלי גוטליב:  נקודה

טלי גוטליב:  וידיה הנקיות, כך או אחרת כפי שהיא תטען, יהיו נגזרת של מימוש המלצות ברורות

טלי גוטליב:  זאת כל התורה על רגל אחת לעולם הביקורת בכל הכבוד

עודד פורר: מניסיוני גם כמנכ"ל משרד, - - - צריך לענות לדוחות ביקורת של המדינה

עודד פורר:  אתה אמור לעבור על דוחות הביקורת, ולהגיד מה תיקנת, מה לא תיקנת

טלי גוטליב: זה מה שאמר היו"ר

טלי גוטליב:  היו"ר רוצה שיהיה סמכות

מיקי לוי: אין ביקורת

מיקי לוי:  אין

עודד פורר: אני לא בטוח שמשרד הכלכלה הודיע למשרד מבקר המדינה, יכול להיות שאני טועה, שאין צורך בהגדלת המלאים, ומתוך בחינה שהם עשו, צריך להישאר עם אותם מלאים שהיו כאן

מיקי לוי: טלי, היית פה בקורונה אם אני לא טועה, חלק קטן

מיקי לוי:  בקורונה יש המלצה להכין תכנית מגרה איך עושים מה, בבתי-חולים, המלצה, בבתי-חולים, במגזר הפרטי, במגזר הציבורי, חל"ת, סיוע לחקלאים, סיוע לעצמאים

טלי גוטליב: הקורונה זאת תעודת עניות

טלי גוטליב:  זו היסטריה אדירה

מיקי לוי: עזבי, אני לא מתווכח איתך

מיקי לוי:  אבל זה נשאר על המדף

מיקי לוי:  אף אחד לא עשה עם זה כלום

מיקי לוי:  כלום

טלי גוטליב: אדוני היו"ר, אני נכנסתי לכאן כיוון שאני נמצאת בוועדות אחרות במקביל לחוץ וביטחון וחוקה

טלי גוטליב:  רק רוצה לומר את הדבר הבא

טלי גוטליב:  קודם כל אנחנו במלחמה

טלי גוטליב:  אני מניחה שכולם מבינים שאנחנו במלחמת קיום של להיות או לחדול, ולא שום דבר פחות מזה

מיקי לוי: אני חולק עליך

מיקי לוי:  אין לנו שום איום קיומי

מיקי לוי:  מלחמה קשה, נוראית, אבל אין לנו מלחמת קיום

מיקי לוי:   זה לא מלחמת העצמאות כמו שראש הממשלה אמר

טלי גוטליב: זו מלחמת העצמאות ועוד איך

מיקי לוי: יש לי איתך ויכוח

מיקי לוי:  זה לא מלחמת העצמאות, אנחנו לא נלחמים על הקמת המדינה, המדינה הזו חזקה

מיקי לוי:  תפסיקו להכניס את הציבור לפאניקה

טלי גוטליב: זכותי לדעתי

טלי גוטליב:  זכותי למילותיי

טלי גוטליב:  זכותך לדעותיך ולמילותיך

טלי גוטליב:  אני חולקת עליך מהותית בתוך ההקשר הזה, כי אני לא בעד להרדים את העם או להרגיע את העם מהסיבה הפשוטה, כיוון שאנחנו הערכנו הערכת חסר את האויב האכזרי שלנו, מצאנו את עצמנו בזירה הנוראית הזו שכמעט כבשו לנו את יישובי הדרום

טלי גוטליב:  אז בכל הכבוד, כן

טלי גוטליב:  זאת מלחמה קשה מאוד, חשובה מאוד של להיות או לחדול

טלי גוטליב:  ברוך השם, באמת, בהערכה אדירה שאין לה בכלל מילים לחיילינו ולמפקדנו בשטח שעושים עבודה באמת בלתי רגילה

טלי גוטליב:  ולכן, בהיבט הזה אני רק אומרת שאנחנו צריכים להיזהר מאוד, וכולנו נזהרים מאוד

טלי גוטליב:  אני חושבת שגם הוועדה הזאת צריכה להיזהר מאוד בכבודה של המדינה בזמן מלחמה

טלי גוטליב:  להיזהר מאוד

מיקי לוי: את רוצה להתחיל איתי ויכוח פוליטי, יש לי הרבה מה להגיד לך

מיקי לוי:  אני סותם את הפה חודש ימים

מיקי לוי:  חודש ימים אני סותם

יסמין פרידמן: את מדברת דברים שהם בכלל לא קשורים לוועדה

מיקי לוי: יש לך דקה וחצי

מיקי לוי:  בבקשה

טלי גוטליב: אני לא צריכה דקה וחצי, יש לי חצי דקה, זה מספיק לי

טלי גוטליב:  מה שאני רק רוצה לומר כאן, באמת, בסופו של דבר, לשמו אנחנו מתכנסים בתוך המקום הזה

טלי גוטליב:  הדבר היחיד שמעניין פה את כולם, לא משנה אם אנחנו נבחרי ציבור, או עובדי ציבור, או אנשי ציבור

טלי גוטליב:  הדבר היחיד שמעניין פה את כולם זו טובת מדינת ישראל

טלי גוטליב:  נקודה

טלי גוטליב:  צבא הגנה לישראל שיחזור בשלום ממשימותיו החשובות

טלי גוטליב:  אבל למדנו שאנחנו לא צריכים לקבל שום דבר כמובן מאליו

טלי גוטליב:  חובתנו לבדוק כל הזמן מלאים, בין אם זה אמל"חים, בין אם זה אוכל, בין אם זה ציוד, בין אם זה הכול

טלי גוטליב:  בין אם זה ימ"חים, בכל היבט של כל רשות באשר היא רשות, צריכה להיות ערוכה ומוכנה היטב

טלי גוטליב:  אנחנו צריכים לבדוק את זה

טלי גוטליב:  וטוב שאנחנו בודקים את זה בלי ללחוץ, צריך לבדוק את זה עניינית

טלי גוטליב:  באתי פה כדי לומר, כי הודפסו לי דוחות הביקורת, האם באמת המלאים ערוכים לתרחיש רב זירתי

טלי גוטליב:  זאת השאלה שאנחנו צריכים לקבל תשובה עליה היום

טלי גוטליב:  האם חלילה בתרחיש - - -      

יסמין פרידמן: התשובה היא לא

יסמין פרידמן:  אנחנו פה בגלל שהתשובה היא לא

מיקי לוי: אתן לא תתווכחו ביניכן

מיקי לוי:  חמש עשרה שניות בבקשה

טלי גוטליב: אני מסיימת ואומרת, אנחנו צריכים תשובה לשאלה הזו, האם מלאי המזון מספיק לתרחיש רב זירתי חלילה

טלי גוטליב:  אומנם, ברוך השם, כרגע זה לא על השולחן, אבל אנחנו יודעים להיות ערוכים כרגע מבחינתי לכל תרחיש

טלי גוטליב:  האם מלאי המזון מספיק, ואם לא, קונקרטית מה צריך לעשות, ומי צריך להיות ועל מה

טלי גוטליב:  אלה התשובות שאני רוצה לקבל

טלי גוטליב:  גם אם אני לא אהיה פה, כי לא ראיתי בדוחות את התשובה

מיקי לוי: אני אשאל

טלי גוטליב: אני סומכת עליך שתשאל את השאלות האלה מיקי

מיקי לוי: תודה רבה חברת הכנסת גוטליב

מיקי לוי:  התאחדות התעשיינים

מיקי לוי:  בבקשה

אורן הרמבם: אני מנהל את איגוד התעשיות מוצרי התעשייה בהתאחדות התעשיינים, פורום תחנות הקמח מנוהל אצלי באיגוד

אורן הרמבם:  נמצא בועז תורג'מן מטחנת קמח "שטיבל"

אורן הרמבם:  אנחנו רוצים להציג כמה סוגיות מאוד עקרוניות בכל מה שקשור למלאי החירום של החיטה בישראל

בועז תורג'מן: אני מתחנת קמח "שטיבל"

בועז תורג'מן:  מתקשר עם הדוח שכרגע נסקר

בועז תורג'מן:  ההגדרה בין מפעל חיוני למפעל קיומי, אנחנו בעקבות הקורונה ושומר חומות, נתקלנו במונח מפעל קיומי

בועז תורג'מן:  אם אפשר לחדד ולהבין מה זה אומר

בועז תורג'מן:  מה חל על מפעלים בקטגוריה כזאת

בועז תורג'מן:  ולחזרה לענייני רמות המלאי

מיקי לוי: שאלת את הוועדה מה הקריטריונים למפעל חיוני, איני יודע, לעומת קיומי

בועז תורג'מן: לעומת קיומי

בועז תורג'מן:  רמות המלאי כמו שנאמר כבר, לא עודכנו כבר הרבה זמן, בטח לא לגידול באוכלוסייה, וגם לא לתרחיש הייחוס של משך - - -     

מיקי לוי: חמש, עשר, עשרים שנה

בועז תורג'מן: אני מניח שבין היתר בגלל עניינים תקציביים, אבל תרחישי הייחוס של משך שעת חירום או מלחמה, אנחנו רואים שהם השתנו לעומת מה שהיה בעבר

בועז תורג'מן:        עניין שני, לוודא ולגרום שכמה שיותר מחיטת מלאי חרום תאוכסן בתחנות הקמח, בצמוד לתחנות הקמח

בועז תורג'מן:  נכון להיום כולה, רובה, מאוחסנת בכל מיני מקומות מרותקים

בועז תורג'מן:  בשעת חירום יש בעיה של זמינות של נהגים שמרותקים, או משאיות ייעודיות, או ניתוק בין חלקי הארץ או דרכי גישה

בועז תורג'מן:  החיטה צריכה להיות צמוד לתחנה, בהקשר הזה, גם קמח צריך להיות צמוד למאפיות התעשייתיות

בועז תורג'מן:  אנחנו חושבים שצריך שיפעלו לעידוד הקמת ממגורות ייעודיות לאחסון חיטה צמוד לתחנות, בין אם בהקלות בהיתרי בנייה, קבלת היתרי בנייה, או פטור מארנונה או כל דבר אחר שפשוט יגרום לזה באופן טבעי

בועז תורג'מן:  אותו דבר לגבי אחסון קמח בצמוד למאפיות

טלי גוטליב: רק שמפעל קיומי קשור למים, חשמל, וקשור בהגדרה שלו לקיום, מי שמכריז על זה, זה שר העבודה

טלי גוטליב:  זו המשמעות לקיומי

טלי גוטליב:  וחיוני, זו עבודה שחיונית להמשך המשק וגם דורשת הגדרה

טלי גוטליב:  זה ההבדל, הקיום זה הקיום המהותי של מים, חשמל וגאז וכו'

טלי גוטליב:  החיוני, זה נגזרת של מה אנחנו מספקים הלאה שזה לא הדברים הבסיסיים שהם קיום אמיתי של אדם כאדם, מדינה כמדינה

עודד פורר: כשאתם מדברים על קמח, אתם מדברים על כל הסוגים

עודד פורר:  יש כאלה שיש להם צליאק

בועז תורג'מן: אנשים שרגישים לגלוטן, חיטה, אז מוגדר סדר גודל של חצי אחוז מהאוכלוסייה, להם יש פתרונות בדמות של קמחים מיוחדים

עודד פורר: אתם מוכרים בחירום

מיקי לוי: רח"ל ייתן לנו תשובה אם ההגדרה של חולי צליאק, חצי אחוז מהאוכלוסייה מוגדר  בתוך תוכנית החירום

מיקי לוי:  אז גם את זה תרשמו לכם, תתנו לי תשובה

מיקי לוי:  בבקשה

מיקי לוי:  מה שאמרת הוא משהו מהותי, כי אם מתחילים להוביל חיטה ממאות קילומטרים, או עשרות קילומטרים, זה מהותי לשרשרת האספקה

מיקי לוי:  כמה לדעתך זה מטר מעוקב, אני לא יודע איך אתם מודדים את זה

בועז תורג'מן: בטונות

מיקי לוי: כמה טונות חסרות ממגורות בצמוד למפעלים עצמם? לא יודע, יישבו המומחים ויגידו  כמה אפשר לקרב, כמה צריך להרחיק

מיקי לוי:  מדינת ישראל, לצערי קטנה, מה אגיד לכם

בועז תורג'מן: כאמור, בגלל הרגישות, מבלי להיכנס למספרים, זה מתקשר עם זה שהיום מכיוון שהמכרז להחזקת מלאי החירום מבוסס על חיטה מקומית, יש לזה סיבות היסטוריות, וגם עדכניות

בועז תורג'מן:  אבל באופן עקרוני החיטה המקומית מאוחסנת כולה ברובה מחוץ לתחנות הקמח באזורים שהזכיינים מאחסנים אותה

בועז תורג'מן:  אני חייב לציין שצריך איכשהו גם לצאת מהקונספציה שמלאי חירום צריך להיות מבוסס על חיטה מקומית

בועז תורג'מן:  ממילא בשגרה כ-90% מיובאת, וזו חיטה באיכות אחרת

בועז תורג'מן:  חיטה מקומית היא טובה כשממוינת ומאוחסנת בנפרד לפי הסוגים השונים

בועז תורג'מן:  אבל אם צריך היום פתאום לייצר קמח רק מחיטה מקומית, יהיה בעיה לייצר לחם, השנה במיוחד

בועז תורג'מן:  יש מצב שבו בגלל מבנה הרכב הזכיינים שנבחרו, נוצר מצב שמצאנו שחיטה לא ראויה לאפייה, מצאה את דרכה לתוך מחסני מלאי החירום

עודד פורר: מה זאת אומרת?     

בועז תורג'מן: היה כשל בהתנהלות, ובפיקוח, ובבדיקות של החיטה תוך כדי הקציר והקליטה שלה

בועז תורג'מן:  והיום בעזרת משרד החקלאות, אנחנו מצאנו אוזן קשבת ועזרה, אבל אנחנו נדרשים לבדוק את כל היבול מחדש בעת הוצאת החיטה המקומית ממלאי חירום לתחנות, עד כדי כך

בועז תורג'מן:  זה נושא בפני עצמו שצריך יהיה לטפל בו להמשך, אבל זה המצב היום

בועז תורג'מן:  מלאי החירום נכון טכנולוגית וגם מעשית שיהיה צמוד לתחנה, ובאיכות שמתאימה לטחינה ולאפיית לחם

בועז תורג'מן:  היכולת לפרוק חיטה באוניות, בנמלים, בשעת חירום, ומכיוון שאנחנו מתארים לעצמנו שעלולה להיות בעיה אם ייפגעו דגון חיפה ודגון אשדוד, ולא תהיה אפשרות לפרוק בדרך הרגילה, אז צריך לוודא שיש, ואפשר להפעיל בשעת חרום מתקנים לפריקת אוניות שלא בדרך הרגילה

בועז תורג'מן:  מתקשר עם השמשת חדרה ואשקלון מסועי פחם, דיי בקלות אפשר להשמיש אותם גם לפריקת חיטה

בועז תורג'מן:  היינו בביקור, ובדקנו וראינו

מיקי לוי: נחמד שהיית בביקור, אני אומר את זה ברצינות

בועז תורג'מן: בזמן הקורונה, הייתי פה, בוועדה, שדנה בהמשכיות תפעולית של המשק

בועז תורג'מן:  אנחנו העלנו את הנושא והצענו את זה

מיקי לוי: עברו שנתיים מאז הקורונה, מישהו עשה עם זה משהו

מיקי לוי:  יכולים להגיד לנו האם חדרה נבדק?     

עודד פורר: הבדיקה שאני עשיתי בזמנו, הייתה התנגדות מצד חברת החשמל שעדיין זקוקה למסוע הזה מעת לעת

עודד פורר:   יש תקלה צריך להבין

מיקי לוי: בסדר

מיקי לוי:  אפשר לעשות את זה דו-שימושי

מיקי לוי:  מה הסיפור פה?     

עודד פורר: העלות היא שמונה מיליון שקלים

עודד פורר:  אפילו הצעתי מתוך תקציב משרד החקלאות לממן את זה בזמנו

טלי גוטליב: חבריי, שיהיה ברור

טלי גוטליב:  נגשתי לחבר הכנסת פורר רק לוודא

טלי גוטליב:  אנחנו מתייחסים כאן היום לדוח משנת 2015

מיקי לוי: לא

מיקי לוי:  את טועה

מיקי לוי:  לא היית בהקדמה

מיקי לוי:  אני מחויב על-פי חוק לבוא ולדון בדיונים בוועדה לביקורת המדינה אך ורק על-פי דוחות מבקר המדינה

מיקי לוי:  מה שעשיתי בחודשיים האחרונים כדי לא לבלבל את המוח סתם

מיקי לוי:  לא מעניין אותי כרגע אם יסגרו את טיפות חלב, לצורך העניין או לא

מיקי לוי:  אבל אני לוקח דוחות שהם רלבנטיים לעת הזו

מיקי לוי:  לקחתי את דוחות הקורונה, התברר שמשרד האוצר לא הכין שום תוכנית בעקבות כל הדוח של מבקר המדינה

מיקי לוי:  יכלו להחליף מילה - במקום קורונה – מלחמה

טלי גוטליב: איך נענה על השאלה - האם מלאי המזון שהמדינה צריכה שיהיה לה, האם אנחנו ערוכים לתרחיש רב זירתי? חברת הכנסת פרידמן אמרה שלא

טלי גוטליב:  על יסוד מה אמרתם לא?     

עודד פורר: אם אמרו ב-2015 שלא, ולא מספיק, ומאז לא הגבילו - - -     

מיקי לוי: ויש גידול אוכלוסייה

עודד פורר: האוכלוסייה מ-2015 לעכשיו גדלה

טלי גוטליב: אל תשכחו שהגדלנו את המפעלים החיוניים

מיקי לוי: מ-2015, יש גרעון בנושא הזה

מיקי לוי:  יש מינוס

מיקי לוי:  אז את ממליצה לא לעשות כלום?      

טלי גוטליב: לא

טלי גוטליב:  אני רוצה רגע להבין

טלי גוטליב:  כי אני קוראת בדוח ואני רואה שיש חסרים רגולטורים, לפי מה שאני מבינה, הם להלאים מפעלים, לעשות - - -      

עודד פורר: הדיון הוא על המלאי

מיקי לוי: מלאי

מיקי לוי:  האם המלאי במדינת ישראל יספיק לנו בערב מלחמה?     

טלי גוטליב: האם המלאי כולל גם בצפי שלו, לכן את זה אני שואלת, כי זה חסר, לדעתי, בדוח, חבר הכנסת פורר

טלי גוטליב:  האם המלאי כולל גם את הסמכויות שיש לי להלאים מפעלים?     

יסמין פרידמן: מה זה יעזור לך?      

טלי גוטליב: אם יש מלאי, האם אני לוקחת את זה בחשבון – זאת השאלה

טלי גוטליב:  האם אני מלאימה יש לי סמכות? אני רוצה להבין את זה

עודד פורר: היום המלאי מוגדר כחלק מהמלאי התפעולי, הוא מוגדר כמלאי החרום, שזאת בעיניי תקלה בפני עצמה

עודד פורר:  אבל בתוך כך זה כל המלאי, זה כולל כל מה שיש במדינת ישראל

מיקי לוי: עד הגרגר האחרון

מיקי לוי:  בנושא אוכל אין לנו ויכוחים, מה שיש אוכלים

עודד פורר: אני רק לא חושב שמלאי תפעולי יכול להיות מלאי חירום, זאת עמדתי

בועז תורג'מן: אני חייב לציין שלאחרונה, מאז הקורונה, היו כמה פעימות של כן הגדלת מלאים בעזרת רח"ל, ומשרד הכלכלה או מי שהיה מעורב שם

בועז תורג'מן:  אבל לא מספיק כמובן

בועז תורג'מן:  אני מניח בעיות תקציב שוב

בועז תורג'מן:  בהקשר עם הנמלים, אתם זוכרים את האירוע  בנמל ביירות, הם השכילו לעבור מהיר לפריקת אוניות קטנות באמצעים פשוטים, מתקשר עם השמשת המסועים בחדרה ואשקלון, אפשר לעשות את זה, זה לא כסף גדול

מיקי לוי: שמונה מיליון שקל

מיקי לוי:  מתקציב משרד החקלאות הוא לא מרגיש את זה

מיקי לוי:  אני מדבר במושגי האוצר כשהייתי סגן שר האוצר

בועז תורג'מן: נושא שמתקשר לזה, זה שאניות מסרבות להיכנס בזמן מלחמה, להתקרב לישראל, לצאת לישראל

בועז תורג'מן:  אנחנו נתקלים בקשיים להשיג משלוחים

בועז תורג'מן:  כל חודש צריכה לפקוד את הנמל אנייה או שתיים, או שלוש, תלוי בגודל שלה

בועז תורג'מן:  יש לנו בעיות עם זה

בועז תורג'מן:  אנחנו מבקשים את עזרת הממשלה בעניין הזה

בועז תורג'מן:  אני מניח שגם בתחום המספוא אותה בעיה, יבואני המספוא

בועז תורג'מן:       מחסור בנהגים – גייסו לנו הרבה נהגים לצו 8

בועז תורג'מן:  הנהגים של תחנות קמח או בתחום שלנו הם נהגים ייעודיים שיודעים להפעיל את המכליות הייעודיות לפריקת קמח

בועז תורג'מן:  זה שלא שאפשר לגייס נהג חיצוני ופתאום הוא יידע להפעיל את הכלים האלה

בועז תורג'מן:  אז אם אפשר לפעול לזה שבשעת חירום בצו 8 הנהגים שלנו יהיו מגויסים, או משובצים לתחנה, מרותקים לתחנות הקמח, לשמור עליהם אצלנו

טלי גוטליב: בכמה נהגים מדובר אדוני?     

מיקי לוי: אם הוא נהג טנק יש לי בעיה

מיקי לוי:  אני לא יודע לתת תשובה

מיקי לוי:  אולי רח"ל תדע לתת תשובה

מיקי לוי:  אולי אפשר לעשות איזשהן קריטריונים

בועז תורג'מן: סובין, איך שהתחיל האירוע, אנחנו נתקלנו במצב

בועז תורג'מן:  סובין זה המוצר לוואי של הפרדת הקליפה מגרעין החיטה לייצר את הקמח

בועז תורג'מן:  הסובין הוא נפחי

בועז תורג'מן:  כל יום צריך לרוקן את התחנה מהסובין   כדי לדאוג להמשך תפעולי של התחנה

בועז תורג'מן:  נוצר מצב שבאותו זמן בדיוק איכשהו מכוני התערובת עצרו את קליטת הסובין, זה בדרך כלל הולך למספוא, למזון לבעלי חיים

בועז תורג'מן:  איכשהו הכול נעצר

בועז תורג'מן:  אנחנו מצאנו את עצמנו עוצרים את קווי הייצור בגלל זה

בועז תורג'מן:  צריך לבחון אפשרות שהסובין יהווה חלק ממלאי החירום, ואיכשהו לדאוג להמשך משיכה והוצאה של זה מתחנות הקמח, אל מכוני התערובת, או אל מחסנים שייפתחו בשעת צורך לאגירה של זה

מיקי לוי: מי אמון על העניין הזה? בסוף, אני אחייב אתכם לשבת בישיבה מקצועית ולבוא אליי בעוד שלושה חודשים, כי אני לא מוכן שזה יישאר על המדף העניין הזה

מיקי לוי:  אותי לימדו שאני צריך לעשות ביקורת ובקרה, יעדים – ומדדים

מיקי לוי:  אם לא יעמדו במדד – אז יש לנו בעיה במדינת ישראל, וזה נכון לכל דבר – למלאי תחמושת, לכל נושא

מיקי לוי:  אז תגיד לי אל מי לפנות, אני צריך המשכיות

בועז תורג'מן: מכוני התערובת שבדרך כלל הם מחזיקי מלאי חירום בגרעיני מספוא, אז איכשהו צריך לכלול את זה שם כחלק מהמכרז

בועז תורג'מן:  התייחסות להמשך משיכה וקליטה של הסובין מתחנות קמח, מה שהם עושים בשגרה כל הזמן

בועז תורג'מן:  דבר אחרון, אם אפשר, המכרז של אחזקת מלאי החירום וחיטת מאכל עומד להתפרסם או להתחדש בתקופה הקרובה, בחודשים הקרובים

בועז תורג'מן:  אפשר לכוון שהוא יהיה מבוסס על הקליטה ואחזקה של המלאי בתחנות הקמח כמה שיותר

יסמין פרידמן: איזה משרד מוציא את המכרז?      

בועז תורג'מן: משרד החקלאות

מיקי לוי: שמעתם את הדברים שהוא אמר? אז תתנו לי בבקשה גם תשובה

מיקי לוי:  במשרדי הממשלה אני מבקש שתגידו לי מי אמור לרכז את כל הנושאים שעולים פה - רח"ל, משרד ממשלתי X, משרד ממשלתי Y, אני אחייב אתכם לשבת לדיונים מקצועיים, כי הוועדה הזאת מציפה דברים

מיקי לוי:  אני יכול לנהל אותה, אני יכול לשמוע את הבעיות, אני לא יכול לנהל את הבעיות

מיקי לוי:  זה חלק מהעניין של ניהול הבעיות

מיקי לוי:  אני נוהג בדרך כלל כשיש צורך לחייב את אותם משרדי ממשלה, עם הגורמים המתכללים כמו רח"ל, כמו ארגון תחנות הקמח, כך עשיתי כשהייתי באוצר עם העצמאים, עם כל המייצגים, עם לשכת עורכי הדין, עם לשכת רואי החשבון, ופתרתי בעיות

מיקי לוי:  אני אתן לכם זמן, תגידו לי מי אמור לתכלל את זה בתשובות שלכם – משרד החקלאות, משרד הכלכלה, משרד האוצר? כי כל אלה הצטרכו לשבת בשולחן העגול בישיבות האלה

מיקי לוי:  אני מבקש תשובה והתייחסות של כל אחד מהגורמים שאני אתן לו, כדי להגיד, לתת כמה זקוקים, ואנחנו נפגש פה בעוד שלושה, ארבעה, חמישה חודשים, השד יודע מתי, כמה זמן שאתם תצטרכו

מיקי לוי:  אני לא נוהג לתת לבעיות לעלות על השולחן ולעשות וי וללכת הביתה

טלי גוטליב: בגלל שאנחנו בחירום, אני מציעה לשמוע את רח"ל

טלי גוטליב:  אנחנו שומעים דרך ועדת חוץ וביטחון ופיקוד העורף, הכול מאוד סדור, צריך לשמוע אותם

טלי גוטליב:  זה יניח את דעתכם, ויעשה לכם סדר בחלוקה, בשליטה

מיקי לוי: תנוח דעתך

מיקי לוי:  אני אתן לכולם

טלי גוטליב: דעתי בהקשר הזה נחה, כי אני שמעתי את רח"ל לא פעם, לא פעמיים בפיקוד העורף, ובעבודה של ועדת חוץ וביטחון

טלי גוטליב:  זה יעשה לכם סדר פשוט

מיקי לוי: האוצר יגיד לנו בסוף מה הוא עושה

מיקי לוי:  כי בסוף תקציב

ליאור כוכבי: אנחנו גם נשמח להתייחס

ליאור כוכבי:  אני אגיד שאנחנו נמצאים באירוע שהוא מתחיל מ-2020, הקורונה

ליאור כוכבי:  אני מייצג את איגוד תעשיות המזון בהתאחדות התעשיינים

ליאור כוכבי:  אנחנו מייצגים 250 חברות מזון, קטנים ובינוניים

ליאור כוכבי:  אנחנו נמצאים בתוך אירוע שהוא כבר עוד מעט כמעט ארבע שנה מהקורונה, מלחמת רוסיה אוקראינה, נושא האקלים, וכרגע, המלחמה שיש בישראל, כל נושא החירום עצמו

ליאור כוכבי:  אני רק חייב להגיד שהאירוע של ביטחון המזון ומלאים, ומלאי חירום הוא לא ייגמר עם סיום המלחמה, אלא חייבים להתייחס לזה גם לאחר מכן כי נושא האקלים לא עוזב אותנו

ליאור כוכבי:  אנחנו עושים עבודה יחד עם המכון למחקר לביטחון לאומי בנושא של ביטחון המזון

ליאור כוכבי:  חשוב גם להסתכל על הנייר שהם העבירו לדף הוועדה היום בבוקר

ליאור כוכבי:       כמה נקודות שאנחנו רוצים להעלות זה כל מה שקשור לכוח אדם

ליאור כוכבי:  אמרו פה גם כן, כוח אדם זה כרגע האירוע הכי אקוטי אצלנו, יש הרבה מפונים, יש הרבה כאלה שלא מגיעים למפעלים מפחד, יש כאלה שלא יכולים להגיע בגלל שהם סגורים

ליאור כוכבי:  חשוב מאוד להבין שהאירוע הזה הוא משהו שצריך לטפל בו המשרדים הממשלתיים אכן יתנו את הדעת לגבי זה

ליאור כוכבי:       לגבי מלאי חירום

ליאור כוכבי:  חשוב להגיד שחומרי גלם לתעשייה במחסני החירום זה קריטי עבור המשך ייצור גם בנושא חירום, למשל, שמנים צמחיים, גרעיני חיטה, קמח כחומר גלם, שמרים לאפייה

ליאור כוכבי:  חשוב מאוד שגם יהיו במלאים במחסני החירום חומר גלם לתעשייה להמשך ייצור באספקה

ליאור כוכבי:       עוד נושא שכרגע עומד על הפרק וצריך לתת לזה ביטוי, כל מה שקשר לשמנים צמחיים שמגיעים לתעשיית המזון

ליאור כוכבי:  כרגע, אנחנו מייבאים הרבה ממדינות מוסלמיות כמו מלזיה, אינדונזיה, מה יקרה ביום שיסגרו את שעריהם, ואנחנו נצטרך לייבא ממדינות אחרות, גם לזה צריך לתת את הדעת

ליאור כוכבי:  זו נקודה חשובה

ליאור כוכבי:  כל מה שקשור למערכות חינוך ויישור קו באופן גורף מול כלל הגורמים – פיקוד העורף, רשויות מקומיות ורח"ל

ליאור כוכבי:  ביום חמישי האחרון היה אירוע בקריית גת, משמועות כאלה ואחרות שפשוט ראש העיר סגר את כל מערכות החינוך וריתק את הבתים, וסגר מפעלים באזור קריית גת, אנחנו צריכים להבין האם יש אחידות במסרים והאם יש משהו שאפשר לעשות בעניין הזה שלא כל רשות מקומית בבוקר או בערב לפני יסגרו את מערכות החינוך ופשוט ישביתו מפעלים והעובדים לא יוכלו לצאת

ליאור כוכבי:  זו גם נקודה שצריך לתת עליה את הדעת

ליאור כוכבי:  תודה רבה

מיקי לוי: תודה רבה

מיקי לוי:  מגדלי העופות בזום

שוקי בשן: יש את הנושא של בשר פטם שלא נמצא במלאי חירום היום

שוקי בשן:  אין היום מלאי חירום של בשר קפוא, של פטם, אני נפגשתי עם רח"ל בעניין הזה ליצור איזשהו מלאי חירום עבור צבא, בתי חולים, כל מוסדות המדינה

שוקי בשן:  אפשר לעשות את זה, וכמו שיש מלאי חירום בגרעינים, צריך למצוא מלאי של פטמים קפואים שאפשר להוציא אותם אחרי 11 שנה

שוקי בשן:  במצב של מלחמה רב זירתי, היום המשחטות עובדות ב-70% תפוקה

שוקי בשן:  ויש משחטות שלא יוכלו לעבוד בצפון אם יקרה משהו

שוקי בשן:  בקריית שמונה, בשלומי, ועוד מקומות יהיה חסר

שוקי בשן:  לא חסר חומר גלם, אבל חסר יכולת שחיטה

שוקי בשן:  לכן אני מציע, במידה ואנחנו חושבים שזה חשוב, שאנחנו יחד עם רח"ל נתאם את העניין הזה

עודד פורר: שאלה, במידה ונעצרת האספקה למדינת ישראל כמה זמן מזון יש לכם לעופות?     

שוקי בשן: זה המלאי שקיים במכוני התערובת

עודד פורר: לכמה זמן הוא מספיק?     

שוקי בשן: אני חושב שזה חודש, חודשיים

שוקי בשן:  זו לא רק בעיה של מלאי, זו גם בעיה של הגעה, במיוחד היום, יש בעיה למשאיות להגיע

שוקי בשן:  אתמול נפגעה משאית, אז הנהגים פוחדים להגיע

שוקי בשן:  בסדר, אלה דברים שאין להם פתרון

שוקי בשן:  אבל אני אומר לכן צריך גם למצוא את המלאי הזה במידה ולא יהיה מלאי של גרעינים מספיק, אז לפחות שיהיה מלאי של בשר מספיק

עודד פורר: - - - כשלא יהיה מלאי של גרעינים, יהיה הרבה בשר

יסמין פרידמן: ואז אולי הוא ייעלם סופית מחיינו

יסמין פרידמן:  הוא קרא לזה חומר גלם לבעל חי, קצת קשה לי

מיקי לוי: הלוחמת הגדולה לזכויות בעלי חיים

מיקי לוי:      תודה רבה לך

מיקי לוי:  מועצת החלב

מיקי לוי:  בבקשה

מיקי לוי:  בזום

לירון תמיר: אני הכלכלן של מועצת החלב

לירון תמיר:  רציתי להעלות נקודה אחת, מועצת החלב משיקה לנושא הזה בכמה נושאים, בעיקר במלאי של מספוא להזנת בקר שלטעמי הוא קצר מדי, אבל גופים אחרים דיברו על זה, משרד החקלאות, מכוני התערובת

לירון תמיר:  אני מדבר על מלאי של אבקת חלב כחוש, זה חומר גלם בתעשיית החלב שהוא מאפשר לגשר גם על מצבים של מחסור

לירון תמיר:  עד לפני כ-15 שנה המדינה אחזה ב-2,000 טון מלאי חירום של אבקת חלב כחוש

לירון תמיר:  מסיבות תקציביות היא ירדה מזה, ואני מציע לשקול ולדון בנושא הזה

לירון תמיר:  אנחנו נעמיד את הידע שלנו, ואת הניסיון שלנו לעזרה למי שישקול את זה

לירון תמיר:  אנחנו מדברים על זה שצריך מלאי בין 1,500 ל-2,000 טון אבקת חלב כחוש

לירון תמיר:  עשה לנו בזמנו עבודה תת אלוף, או אלוף משנה - - - שהיה יועץ של משרד החקלאות בנושא מלאי חירום, ואנחנו מוכנים להציג את העבודה

לירון תמיר:  תודה רבה

מיקי לוי: תודה רבה לך

מיקי לוי:  אנחנו לוקחים את הדברים שלך גם כן בחשבון

מיקי לוי:  מסתבר שכל דבר שאנחנו נוגעים בו כמעט

מיקי לוי:      בבקשה, משרד החקלאות

יובל ליפקין: בוקר טוב, אדוני היושב-ראש, חבר הכנסת פורר דיבר על המלאי השוטף שהוא חלק ממלאי החירום, זו עובדה שהיא לא נכונה

יובל ליפקין:  מלאי חירום הוא מלאי חירום

יובל ליפקין:  המלאי השוטף הוא מלאי שוטף

יובל ליפקין:  יש לנו כל מיני דברים רגולטוריים שאנחנו חושבים לגבי העתיד

יובל ליפקין:  אבל כרגע מלאי החירום עומד בפני עצמו

עודד פורר: לא מציגים לכם את המלאי השוטף כחלק ממלאי החירום שהוא בבעלות התחנות?     

יובל ליפקין: לא

יובל ליפקין:  מלאי החירום הוא מלאי החירום שאנחנו בעצם מחזיקים אותו

יובל ליפקין:  מחזיקים לנו אותו עבור חירום

עודד פורר: מי שמחזיק לך את המלאי, האם המלאי שנמצא במחסן מסוים, הוא לא שייך לתחנת הקמח? ובעצם, היא מושכת אותו וכל פעם היא מחדשת אותו – המלאי התפעולי, לא מלאי חירום

יובל ליפקין: הוא לא מוגדר כחלק ממלאי החירום

יובל ליפקין:  מלאי החירום של חיטה למאכל, בעצם, אנחנו עומדים בהחלט לפי דרישות רח"ל

יובל ליפקין:  אנחנו עובדים מול רח"ל

יובל ליפקין:  יש פה נציגים מקצועיים שמדברים כל שבוע עם רח"ל

יובל ליפקין:  הדיון הזה בעצם הוא דיון בנושא של מצבת מלאי החירום של מדינת ישראל

יובל ליפקין:  יש פה אנשים שהם ללא סיווג ביטחוני לדבר, ובעצם לזרוק נתונים

יובל ליפקין:  נזרקו פה כל מיני נתונים 180, 360, אלה נושאים במספרים שבטח לא בזמן מלחמה ניתן לקיים דיון רציני שהוא בשידור, ונאמרים פה דברים

יובל ליפקין:  אני מציע, אם אנחנו רוצים לקיים דיון אמיתי, רציני, שאנשים שיש להם סיווג ביטחוני יישבו כאן

יובל ליפקין:  יש לי פה תיק מלא

יובל ליפקין:  אדוני היושב-ראש, עד לפני חצי שנה אני הייתי מנכ"ל ארגון יד לבנים הארצי, משם אנחנו מכירים

יובל ליפקין:  בחמישה חודשים שאני משמש כמשנה למנכ"ל של המשרד, הנושא הזה עומד בראש סדר העדיפויות של המשרד

יובל ליפקין:  לגבי הפתיחה שאמרת לגבי הנושאים המשפטיים במשרד החקלאות, אני אומר לך באופן חד, אנשי המקצוע במשרד עוסקים בזה יום יום

יובל ליפקין:  יש לי פה תיק שלם עם דברים

יובל ליפקין:  בשישה החודשים האחרונים שאני בתפקיד, מה עשינו, איך עשינו ואיך מתקדמים

יובל ליפקין:  ואיך יש לנו הרבה מאוד תוכניות גם רגולטוריות אבל גם אחרות לקדם בנושא

יובל ליפקין:       כדי לקדם דיון רציני, אני מציע שיישארו כאן בחדר האנשים הרלבנטיים עם סיווג ביטחוני

יובל ליפקין:  סיווג ראוי לא ביטחוני כמובן

מיקי לוי: אני אענה לך על חלק

מיקי לוי:  מכיוון שדיברתי גם עם השר שלך אתמול ביוזמתו, הוא התקשר אליי

מיקי לוי:  אמרתי לו, הדוח הזה עומד שנים

מיקי לוי:  יש הרבה נושאים שמגיעים לפתחו של משרד מבקר המדינה והם מושחרים

מיקי לוי:  אני פה עוסק בעניין הזה כמעט שנה

מיקי לוי:  עסקתי בהרבה דברים מושחרים, או דברים שהם לא עלו בכלל, ואתם התעוררתם אתמול בלילה בשמונה

מיקי לוי:  גם אמרתי לשר שלכם, תתקשר בשמונה בבוקר למבקר המדינה ותגיד לו מה אתה רוצה להשחיר, כי אי אפשר לעבוד כך

מיקי לוי:  הדוח הזה כמה שנים? מ-2015, גלוי לעין כל באתר שלהם

מיקי לוי:  אין כאן, זה לא משהו שאני מוציא אותו עכשיו

מיקי לוי:  באתר של משרד מבקר המדינה, תוכל למצוא הכול

יובל ליפקין: אני מדבר על הפערים במידה והם קיימים

מיקי לוי: עזוב, אנחנו לא דיברנו על פערים

מיקי לוי:  דיברו על פערים באופן גדול בלי מספרים

יסמין פרידמן: יובל, עזוב את המספרים

יסמין פרידמן:  מי מפקח על המלאי? האם הוא ראוי או לא ראוי?      

מיקי לוי: אני אקח את זה לסיום, אל תדאגי

מיקי לוי:  זו השאלה המהותית, המרכזית

מיקי לוי:  אני חוזר לעניין של ההשחרה, הכול מפורסם באתר שלהם, שום דבר לא סודי

מיקי לוי:  זה שמונה שנים מאז

יובל ליפקין: בדוח מבקר המדינה אתה לא תמצא דברים שהם מה שנקרא חסויים, שלא ניתן לדבר עליהם

יובל ליפקין:  אני מדבר כרגע - - -     

מיקי לוי: מה שדיברנו עד עכשיו שום דבר לא חסוי

מיקי לוי:  אם אני ארצה משהו חסוי, אני אקח את חבר הכנסת פורר, שיש לו ידע יותר ממני בנושא, כי הוא היה השר הממונה

מיקי לוי:  ואקח עוד כמה, אעשה איזושהי ועדה מצומצמת

מיקי לוי:  אנחנו מדברים במהות

עודד פורר: מה אותי מעניין במהות, אדוני היושב-ראש, אני לא במשרד 10 חודשים

עודד פורר:  לפני שעזבתי, ביקשנו ביקורת מהחשב הכללי יחד עם המשרד על כל הדברים

עודד פורר:  אני לא יודע מה היו בהכרח המסקנות של הביקורת

עודד פורר:  אבל אני חושב שמה שמאוד חשוב מכיוון שנעשתה ביקורת כזו על-ידי משרדי הממשלה, צריך לדעת האם המסקנות שלה מיושמות, לא מיושמות, מובאות, לא מובאות, כן צריך להגדיל, לא צריך להגדיל

עודד פורר:  כל הנושא הזה

עודד פורר:       לגבי ההגדלה באופן כללי

עודד פורר:  המספרים, כמו שמצוין בדוח מבקר המדינה – אני חייב לומר גלויים לעין כל, הרי אתם מפרסמים מכרז, והמכרז הוא פתוח

עודד פורר:  כל אזרח ישראל יכול לגשת, אתה לא עושה סיווג ביטחוני למכרז כזה

עודד פורר:  אתה לא יכול להגיד לי הנושא מסווג, אבל אין סיווג למי שמחזיק את המלאי

יובל ליפקין: אמרתי שחשיפת הנתונים מסווגים

עודד פורר: אבל מי שמחזיק את המלאי אין לו שום סיווג, אז אתה חושף בפניו את הנתונים

עודד פורר:  כשאתה מפרסם מכרז, אתה חושף את הנתונים

עודד פורר:  פרסמת מכרז על מלאי חירום – חשפת לכולם כמה אתה מחזיק מלאי חירום

עודד פורר:  כולם יודעים כמה אזרחים קיימים במדינת ישראל

עודד פורר:  אם יש פער, תאמין לי, יודעים לעשות את החשבון כמה בן-אדם אוכל, זה מספרים

יובל ליפקין: בוא נפרסם את זה בערוץ הכנסת, בוא נחשב מספרים

עודד פורר: אם אתה חושב שזה נושא סודי, אז תהפוך את המכרז לסודי

עודד פורר:  תקבע סיווג ביטחוני על העניין

אורן הרמבם: המכרז לאחסנת מלאי החירום של החיטה הוא מכרז פומבי

עודד פורר: לכן אני אומר – אי אפשר להגיד אל תדונו איתנו על המספרים

דורון אביטל: סליחה, לא כל ההתקשרויות הן בצורה של מכרז, וחלקן הן כן מסווגות

מיקי לוי: מה שמסווג לא יעלה פה

מיקי לוי:  אני לא אתן לפגוע בביטחון המדינה, תאמין לי, ולא כהוא זה

מיקי לוי:  אבל בעיקרון הדוח שלו מפורסם

מיקי לוי:  אבל אחרי ששמענו, אתה רוצה להעביר להם משהו דחוף, בועז?     

בועז תורג'מן: בעניין מלאי חירום, אנחנו מחויבים להחזיק מלאי תפעולי בנוסף למלאי חירום, והם בודקים אפילו שאנחנו כל הזמן עם המלאי התפעולי מעבר למלאי חירום

בועז תורג'מן:  זה כדי להבטיח - - -      

יובל ליפקין: אגב, מלאי החירום של החיטה למאכל, לא הרבה מעבר למה שאנחנו זקוקים להחזיק, זה משהו שאני יכול לומר אותו

יסמין פרידמן: השאלה אם זה עודכן בשנים האחרונות בהתאם לגודל האוכלוסייה

מיקי לוי: בבקשה, אנשי המקצוע

בועז תורג'מן: שייגשו למכרזים כאלה שיש להם באמת או סיווג, או מציגים יכולת להפיק  תעודת יושר, יש כמה קריטריונים

מיקי לוי: הקריטריונים האלה מופיעים בהוראות החשב הכללי לכל מכרז

מיקי לוי:  אני אומר לך את זה מזה שהייתי סגן שר האוצר

מיקי לוי:  בודקים התכנות, בודקים את העבר, בודקים הכול

יסמין פרידמן: בוא נגיד שכנראה המכרזים האחרונים היו בעייתיים, נכון? זה הכול, אז, שימו לב

יובל ליפקין: גם במכרז עצמו, אגב, יש נתונים חסויים לגבי כל מיני נושאים שלא כולם חשופים אליהם, חד משמעית אני אומר את זה, לא כולם חשופים אליהם גם במכרז עצמו

יוסי שטיינברג: אני ממשרד החקלאות, מנהל אגף הרכש, בהמשך לדברים של המנכ"ל, אכן, המכרזים הם מכרזים פומביים כמקובל בחלק גדול, כמעט בכל המכרזים שהמדינה מפרסמת הם מכרזים פומביים והם אכן פתוחים לציבור, וכל הנתונים שלהם פתוחים ושקופים אל הציבור

יוסי שטיינברג:  עדיין, במסגרת ההתנהלות השוטפת שהמשרד מקיים מול הזכיינים, במסגרת ההתנהלות שהמשרד מקיים מול רשות חירום לאומית, ומול גורמים בתוך המשרד וחיצוני במשרד כמו מערכת הביטחון, חלק מהנתונים וחלק מהעובדות שקשורות לניהול השוטף של מלאי החירום הם נתונים שלא פתוחים מטבע הדברים באופן שקוף לכולם בגלל הגדרות ברורות של מערכת הביטחון, בין אם היא רשות חירום לאומית, ובין אם גורמים נוספים

יוסי שטיינברג:  ולכן, הבקשה שלנו, אדוני היושב-ראש, הייתה שגם בדיון בכנסת הנתונים שייחשפו יהיו אותם נתונים שמלכתחילה חשופים לציבור, אבל מן הסתם עם הערנות ועם מודעות לכל מי שנמצא פה, לזה שחלק מהנתונים הם נתונים שרלבנטיים לביטחון המדינה, ולכן, להיות ערים לנושא הזה

יוסי שטיינברג:  תודה

מיקי לוי: תודה רבה

מיקי לוי:  בבקשה

אבי רמר"ז: אני ראש אגף ביטחון חירום וסייבר במשרד החקלאות

אבי רמר"ז:  באמת, כמו שחבר הכנסת פורר אמר, הייתה עבודה של חשכ"ל שהוצגה גם לשר, במרץ אנחנו פועלים כדי להוציא תוכניות ולהשלים את הפערים

אבי רמר"ז:  בעבודה הזאת היא נעשתה בהתאם לתרחיש הייחוס העדכני של רח"ל לתרחיש מלחמה, ושם כמות חיטה שאנחנו מחזיקים היא מעל מה שנדרש בהתאם לתרחיש

אבי רמר"ז:  דווקא במלאי החיטה אנחנו נמצאים במצב טוב

אבי רמר"ז:  במספוא יש איזה פער, כמו שהמשנה אמר, מטפלים בו בימים אלה בחודשים האחרונים

מיקי לוי: תודה רבה לך

מיקי לוי:  אתם טיפונת מרגיעים

מיקי לוי:  יהיה לזה המשכיות

מיקי לוי:       רח"ל בבקשה, הכוכב המרכזי, אתה והאוצר

מיקי לוי:  בזום

מיקי לוי:  בבקשה

אבינועם ברוכים: אני ראש החטיבה לתעשיות לאומיות ולמלאים אסטרטגיים ברח"ל

אבינועם ברוכים:  דבר ראשון, אני באמת לא יודע איך הוצאתם דוח של מבקר המדינה בשנת 2015, שמדובר - - -     

מיקי לוי: עצור שנייה בבקשה

מיקי לוי:  נראה לי שלא היית מתחילת הישיבה

מיקי לוי:  בתחילת הישיבה אמרתי, אני אינני מתעסק כרגע במטוסו של ראש הממשלה לצורך העניין כדוגמא

מיקי לוי:  אני לוקח דוחות שהם רלבנטיים לימים אלה

מיקי לוי:  למשל, דוח הקורונה, אם היה יוצא תוכנית עבודה כמו שהדוח המליץ, היינו מוחקים את המילה קורונה, כותבים מלחמה – 90% היה מתאים לימים אלה, ולא היו מתחילים להתווכח עם העצמאים, עם משרד החקלאות, איתכם, עם כל העולם

מיקי לוי:  הדוח הזה, אני בכלל לא מתעסק במה שהיה

מיקי לוי:  אני מתעסק במה אנחנו חיים היום

מיקי לוי:  בוא ואגיד לך, דוח על המים מ-2019 – מוכנות מדינת ישראל בנושא המים לשעת חירום

מיקי לוי:  אני ליקקתי את האצבעות מהעשייה

מיקי לוי:  בארבע השנים עשו כאן מהפכה

מיקי לוי:  אז מה? לא דנתי בדוח של 2019, דנתי בדוח לימים טרופים אלה

מיקי לוי:  ולכן, מה שמעניין אותי זה אם אנחנו מוכנים לימים האלה

מיקי לוי:  ולכן, הדוח כמעט לא מעניין אותי, כמעט

מיקי לוי:  אבל אני על-פי חוק מחויב להציע דיון של דוח מבקר המדינה

אבינועם ברוכים: אנחנו ברח"ל כל חמש שנים מסמכותנו ומחובתנו לפרסם תרחיש ייחוס עדכני למדינת ישראל

אבינועם ברוכים:  התרחיש הזה אנחנו מפרסמים אותו לעורף, מתוכו אנחנו גוזרים את רמות המלאי הנדרשות, ככה שאדוני היושב-ראש, כל חמש שנים אנחנו מעדכנים את רמות המלאי לישראל

מיקי לוי: מתי זה נעשה בפעם האחרונה בבקשה?     

אבינועם ברוכים: ב-2021, הדוח האחרון שיצא

אבינועם ברוכים:  אנחנו קובעים אותו לחמש השנים הבאות, ואנחנו מחשבים בתוכו את גידול האוכלוסייה ושיקולים נוספים

אבינועם ברוכים:  כמובן שאנחנו מתאימים אותו - - -     

מיקי לוי: אני מתנצל שאני מפריע

מיקי לוי:  היה נוח לי אם היית פה

מיקי לוי:  האם בחיטה ובאוכל לבהמות השארתם את רמות המלאי מספר שנים בלי לעשות שום שינוי? בלי להתחשב בגידול באוכלוסייה?     

אבינועם ברוכים: ממש לא

אבינועם ברוכים:  אין דבר כזה

אבינועם ברוכים:  אנחנו עובדים יחד עם משרדי הממשלה הרלבנטיים, עושים עבודת עומק

אבינועם ברוכים:  יש ועדת מלאים בכל משרד ממשלתי, גם למשרד החקלאות, גם למשרד הכלכלה, שעושים ניתוחים עם יועצים, עם מומחים

אבינועם ברוכים:  אנחנו יודעים את היעד שלנו לגידול באוכלוסייה ודברים נוספים

עודד פורר: אני מציע שהוועדה תיקח את מכרזי מלאי חירום בעשר השנים האחרונות שפרסמו משרד החקלאות, האם היה בהם שינויים בכמויות?     

מיקי לוי: אנחנו נעשה ועדת משנה כנראה

עודד פורר: אתם באים לוועדה, לפחות תגידו את הנתונים, אי אפשר להסתתר כל הזמן

עודד פורר:  קחו 10, 15, 20 שנים אחרונות, קחו את המספרים

עודד פורר:  האם קצב השינויים שהיה במכרזים שפורסמו, היה הולם את גידול האוכלוסייה? אני רואה שעושה לי ככה לא עם הראש ההוא שם בפחד

עודד פורר:  יכול להיות שהיו עדכונים כאלה או אחרים

יסמין פרידמן: תוציאו העתקים

אבינועם ברוכים: אתמול, לאור המלחמה שפרצה אלינו ב-7 באוקטובר, אנחנו קבענו תרחיש - - - למלחמה

אבינועם ברוכים:  הגדלנו את מספר הימים לתרחיש, אני יכול להגיד אותם פה בגלל הסיווג

אבינועם ברוכים:  אבל אתמול היינו באוצר במטרה לקדם את התקציב הנדרש להשלמת המלאים

עודד פורר: סליחה, מלאי חירום באמצע מלחמה זה נחמד להגיד – אנחנו נגדיל את מלאי החירום באמצע מלחמה

עודד פורר:  אבל מלאי החירום אמור לשמש אותנו במלחמה

עודד פורר:  היכולת היום, לדעתי, תקנו אותי אם אני טועה, יגידו לנו מהתאחדות התעשיינים, יכניס לכאן היום אונייה של חיטה זה הרבה יותר מורכב

עודד פורר:  כשאנחנו נדרשנו למלאי חירום כשהייתה המלחמה של רוסיה ואוקראינה, זה היה אירוע, זה היה אירוע מבחינת מדינת ישראל

עודד פורר:  באמצע המלחמה להגיד שאני מגדיל את המלאי זה לא

אבינועם ברוכים: קבענו ב-2021 תרחיש  - - - למספר ימים

אבינועם ברוכים:  פשוט עכשיו עדכנו אותו לתרחיש רב זירתי ולמלחמה עדכנית

אבינועם ברוכים:  ביקשנו ממשרדי הממשלה להגדיל את רמות המלאי בהתאמה לתרחיש

אבינועם ברוכים:  הצורך בהגדלה ברמות המלאי דורשת עוד תקציב

אבינועם ברוכים:  ישבנו אתמול עם האוצר, כל משרד ממשלתי יישב מול משרד האוצר כדי להגדיל את רמות המלאי

אבינועם ברוכים:       שאלת, חבר הכנסת פורר, על הנמלים, אנחנו מובילים עם כל משרדי הממשלה הרלבנטיים, וגם תוך כדי המערכה והמלחמה, אנחנו מכניסים שייט חיוני למדינת ישראל

אבינועם ברוכים:  בסמכותי לתעדף את כניסת השיט החיוני למדינת ישראל

אבינועם ברוכים:  אנחנו מהיום הראשון למלחמה מתעדפים כניסת גרעינים למדינת ישראל

אבינועם ברוכים:       בנוגע לעוד שאלה

אבינועם ברוכים:  מלאי אסטרטגי הוא לא נספר כמלאי התפעולי

אבינועם ברוכים:  יש מלאי תפעולי אחד, ויש מלאי אסטרטגי

אבינועם ברוכים:  אנחנו ברח"ל עושים בקרה ומעקב מול כל משרדי הממשלה

אבינועם ברוכים:  מול משרד החקלאות, מול משרד הכלכלה, כדי לוודא כל הזמן שהמלאי האסטרטגי נמצא, נצור, קיים

אבינועם ברוכים:  אין בסמכות משרד ממשלתי, אתה יודע, אין בסמכות משרד ממשלתי לפתוח מלאי אסטרטגי בלי אישור של שלושה שרים רלבנטיים

אבינועם ברוכים:  השר הרלבנטי, שר האוצר ושר הביטחון, ששלושתם צריכים לחתום כדי לפתוח ולאשר מלאי אסטרטגי

אבינועם ברוכים:  עד עכשיו לא נדרשנו לפתוח שום מלאי אסטרטגי גם לא במלחמה הזאת

אבינועם ברוכים:       לגבי שחרור נהגים מצה"ל – מכליות של הקמח, הבקשות מועברות אלינו

אבינועם ברוכים:  אנחנו בודקים כל בקשה ובקשה, וממליצים לולת"ם בצה"ל לבוא ולשחרר נהגי מכליות

אבינועם ברוכים:  הצלחנו לשחרר כמה נהגים למכליות הקמח

אבינועם ברוכים:  בכלל, רבותי, כדאי שתכירו

אבינועם ברוכים:  רח"ל, בסמכותה מכוח החלטת ממשלה, ישבה - - - במשרדי הממשלה, על אחזקה ושמירה של מלאי אסטרטגי

אבינועם ברוכים:  דיברו פה קודם על בקר ועופות - לא

אבינועם ברוכים:  מלאי אסטרטגי שאנחנו קבענו, זה מלאי קיומי לצרכי קיום האוכלוסייה – זה גרעינים, שזה חיטה ומספוא, ומוצרי מזון חיוניים, כמו לתינוקות עד גיל 12 חודשים, שמרים, קמח, אורז, סוכר ושמן, וכמובן, תזקיקים ומוצרים רפואיים של מערכת הבריאות

אבינועם ברוכים:  אנחנו לא מחזיקים ולא מתכוונים להנחות, להורות ולהחזיק על עוף, על בשר, על ביצים, זה לא מתפקידנו

אבינועם ברוכים:  אם משרד ממשלתי שאחראי בשגרה, בטח חירום, לספק את המוצרים שלו לאוכלוסייה, מחליט שצריך להחזיק מלאי של עוף ובקר, אז שהתכבד ויעשה את זה

אבינועם ברוכים:  אנחנו לא מונחים על העניין הזה, ואין לנו סמכות לעשות את זה, רק על מלאים קיומיים

אבינועם ברוכים:       לסיכום, אדוני היושב-ראש, אנחנו במצב טוב מאוד מבחינת רמות המלאי של מדינת ישראל גם לתרחיש הקודם שהיה ערב המלחמה – אני בכוונה לא מציין את הימים שאנחנו נערכים אליהם

אבינועם ברוכים:  וגם לתרחיש שעדכנו בשבוע שעבר תוך כדי המלחמה

אבינועם ברוכים:  יש פער מסוים ברמות המספוא לבעלי החיים, פער שידוע למשרד החקלאות, הוא התחיל עוד לפני המערכה, והם עושים מאמצים גדולים להשלים אותו

אבינועם ברוכים:  ביתר שאר המוצרים והמלאים, אנחנו נעביר דוח מסווג אם היושב-ראש ירצה

אבינועם ברוכים:  כל יום אני – בגלל זה לא יכולתי להגיע לכנסת כי אני בחמ"ל

אבינועם ברוכים:  כל יום אני מנתר את כל רמות המלאי של מדינת ישראל מול התזקיקים, הדלקים, החקלאות, הכלכלה, עם כל האנשים היקרים של משרדי הממשלה שגם יושבים אצלך בוועדה, ואני מפרסם אותו בדוח סודי לשר הביטחון, לשרים הרלבנטיים, אנחנו עוקבים אחרי המלאי, ופותרים כל בעיה בזמן אמת

מיקי לוי: תודה רבה

מיקי לוי:  תישאר בבקשה על הקו, כי אני אחייב את משרד החקלאות בתכלול, עם סעיפי משנה

מיקי לוי:  אני רוצה שאתם תהיו בלופ הזה

מיקי לוי:  האוצר יסלח לי רגע

מיקי לוי:  המכון למחקרי ביטחון לאומי, גברת גלית כהן

מיקי לוי:  בבקשה

מיקי לוי:  ירדה

מיקי לוי:  האוצר בבקשה

לירון יהושע: אני מהחשב הכללי

לירון יהושע:  אנחנו מלווים גם את הוועדות של רח"ל וגם את המשרדים מבחינת ניהול סיכוני מלאי חירום

לירון יהושע:  עשינו בעקבות הבקשה של חבר הכנסת עודד פורר ביחד עם המנכ"לית, ביחד עם הבקשה של החשב הכללי עבודה בעצם בעניין של ניהול סיכוני המלאי של החיטה

לירון יהושע:  עבודה מקיפה גם במחסנים, גם בדקנו את המכרזים, גם את המודל מחדש של המלאי

לירון יהושע:  התוצאות הוצגו בזמנו במרץ, בעצם האחרון, כי שאבי העביר לשר אבי דיכטר, וגם לשר האוצר לשעבר, חבר הכנסת ליברמן

לירון יהושע:  כמובן, נוכל להעביר את התוצאות האלה ככל שיידרש, פשוט הדוח הזה הוא באמת מסווג

לירון יהושע:  אנחנו מלווים גם את משרד הכלכלה

לירון יהושע:       אנחנו כיום מלווים גם את משרד החקלאות בביקורת שהם ביקשו לגבי המחסנים ולגבי המלאי שם

לירון יהושע:  וגם אנחנו התחלנו עבודה במשרד הכלכלה לגבי המידול של המלאי אצלו בחלק מהמוצרים שהם אישרו

לירון יהושע:  זהו מבחינתנו

מיקי לוי: תודה רבה

עודד פורר: היו פה מספר דברים שפשוט אמר הנציג של רח"ל שמאוד הטרידו אותי

עודד פורר:  1

עודד פורר:  שהוא אומר שהם לא מתייחסים לבשר, לביצים, חבר'ה, הגרעינים למספוא לאן זה הולך? למה זה מיועד? זה מיועד לבעלי חיים, לא לחיות בית לנוי, זה נועד בדיוק לפרות ברפתות, ולתרנגולות בלולים

עודד פורר:  לכן אי-אפשר להתעלם מזה, להיפך, זה רכיב מאוד קריטי בעיניי בתוך מלאי המזון

עודד פורר:  הדבר השני, שהוא אומר שהם הגדילו את זה, ועדכנו את זה כל הזמן

עודד פורר:  אני לא מצליח להבין את ההלימה הזו שמצד אחד לאורך כל השנים הכמויות נשארו די זהות במה שפורסם, או שמשהו כאן לא הולם בסיפור הזה

עודד פורר:  את זה אני חושב שהוועדה תצטרך לבדוק

עודד פורר:  אשמח אם הוועדה תוכל לעקוב אחרי היישום, אני שמח שבאמת נעשה במרץ דיון אצל השר

מיקי לוי: אין כמעט דיון שאין לו המשכיות

מיקי לוי:  אין כמעט דיון שהוא לא לתיק תזכורת

מיקי לוי:  אני מגלה להם

מיקי לוי:  אני מהדור העתיק

מיקי לוי:  טיפ לתזכורת

יסמין פרידמן: קודם כל, חשוב לי לומר, בועז, אולי לא תזכור, אבל הייתי אצלך לפני שנה בסיור אצלכם ב"שטיבל", וזה מתנהל כמו בית-מרקחת אצלם, באמת מדהים

יסמין פרידמן:  כבר אז העלית בפניי את הנושא של מלאי לשעת חירום, זאת אומרת, זה מה שמטריד אותך

יסמין פרידמן:  שיש פער בין מה שהמדינה אומרת, ולבין מה שאנשים בשטח אומרים, אז אני מין הסתם מוטרדת

יסמין פרידמן:  עוד דבר שמטריד אותי שעלה מין הדיון הזה, זה הנושא שאנחנו נסמכים על 90% חיטה מיובאת

יסמין פרידמן:  זאת אומרת, שבשעת מלחמה, קורונה, או בכלל משבר אקלים - -      

עודד פורר: אין ברירה

עודד פורר:  אפשר אולי במסגרת המלחמה שמדינת ישראל תרחיב את שטחיה ואז נוכל לגדל

יסמין פרידמן: לא אמרתי בואו נגדל חיטה

יסמין פרידמן:  אמרתי שצריך לחשוב, כי המדינות לאט, לאט מפסיקות יבוא

יסמין פרידמן:  משבר האקלים הוא לא אם,  הוא לא אולי, הוא כאן

יסמין פרידמן:  את הזכרת את זה, תודה רבה, אנחנו בינתיים נחשבים למטורללים, בסוף יבינו שאנחנו צודקים

יסמין פרידמן:  זאת אומרת, שהמדינה צריכה להסתמך על העתודות שלה כמה שיותר במזון

יסמין פרידמן:  דבר נוסף שאני חייבת לציין אותו, זה הנושא של אובדן מזון, של צמצום זריקת מזון

יסמין פרידמן:  המדינה זורקת מזון ב-21 מיליארד שקלים בשנה

יסמין פרידמן:  אני שנתיים מדברת על זה, ואף אחד לא מתייחס

יסמין פרידמן:  אבל אולי עכשיו דווקא בשעת חירום, הנושא של צמצום מזון הוא קשור גם למלאי שלנו בשעת חירום

יסמין פרידמן:  אני אשמח להמשיך לעקוב, ולהבין איפה הפערים

יובל ליפקין: רק לומר משפט לגבי הקרקעות

יובל ליפקין:  אנחנו מגדלים לדעתי חיטה כי שליש מהקרקעות החקלאיות שבמדינת ישראל, אין לנו ברירה אחרת, מדינה קטנה

יובל ליפקין:   היבוא של החיטה הוא כ-90% זה המצב

יסמין פרידמן: אני מבינה

יסמין פרידמן:  חבר'ה, אני לא מטומטמת, תאמינו לי, אני הבנתי, ואני יודעת כמו שאי-אפשר להגדיל את כמות הבקר

עודד פורר: מה שעשיתי בזמנו, התחלתי לגבש – אני חושב שאפילו השר דיכטר המשיך את זה לטעמי, הסכמים מול מדינות נוספות שיש שם גידולים, שיש שם שוק ייעודיים לנו בשיתוף פעולה כזה או אחר, אגב, זה גם מה שעושות מדינות אחרות

עודד פורר:  ישנן מדינות שממש מגדלות את החיטה שלהן במדינה אחרת

יובל ליפקין: השר דיכטר בחודשים האחרונים לפני המלחמה, אגב, הוא התחיל עם זה

יובל ליפקין:  אין לנו כרגע הסכמים עם מדינות

יובל ליפקין:  אנחנו חתמנו עם מספר מדינות על גידול של חיטה עבור ישראל

מיקי לוי: זה פורסם בתקשורת

מיקי לוי:  זה היה רק התנעה

מיקי לוי:  זה רק מראה כמה בעייתיות

מיקי לוי:  למשל, מטריד אותי מאוד מה שאמר רח"ל, שהם מתעסקים רק בנישה של השעורה והחיטה, זהו

מיקי לוי:  אבל יש גרעינים לעופות, יש אוכל לבשר, אני לא יודע מה

מיקי לוי:  יש מרכיבי מזון אחרים שהם מחויבי המציאות

מיקי לוי:  אני לא מהנדס מזון, ברוב עוונותיי ויש לי כנראה הרבה

מיקי לוי:  בועז הזכיר עוד חומר – הסובין

מיקי לוי:  אני לא מהנדס מזון ואני לא מומחה גדול, אבל עלו כאן דברים - - -     

עודד פורר: שמן לתערובת

מיקי לוי: שמן לתערובת, שבהחלט אנחנו מודאגים מהם

מיקי לוי:  אנחנו כולנו באותה סירה

מיקי לוי:  אין כאן אצבע מאשימה או משהו כזה

מיקי לוי:  רק התנענו, לא עשינו מספיק

מיקי לוי:       אני מבקש, אדוני המשנה למנכ"ל משרד החקלאות, זה מוטל לפתחיכם

מיקי לוי:  אתה תצטרך להקים ועדה, בשותפות עם המגזר האזרחי

מיקי לוי:  עם איגוד התעשיינים

מיקי לוי:  תעשה שולחן עגול של שלושה, ארבעה דיונים

מיקי לוי:  שלושה חודשים, תכניסו לתיק תזכורת

מיקי לוי:  ואני מקווה שזה יבוא עלינו מהר, ונכריע את החמאס מהר, וידינו תהיה על העליונה, והשבויים והנעדרים, החטופים, יחזרו הביתה

מיקי לוי:  שלושה חודשים לאחר מכן, נקיים דיון בוועדה, לא באולם הזה, אלא דיון חסוי באולם הקרוב אלינו של ועדת חוץ וביטחון, כשיש דיונים חסויים אנחנו עוברים לשם, ואז כל המספרים יהיו על השולחן

מיקי לוי:      אנחנו נזמין אך ורק – לחברי הכנסת אין בעיה של סיווג ביטחוני

מיקי לוי:  נזמין אך ורק אנשים שהם בעלי סיווג

מיקי לוי:  אנחנו עושים הרבה דיונים שהם בעלי סיווג, בשותפות עם ועדת חוץ וביטחון כשצריך, לפעמים לבד

מיקי לוי:  אנחנו לא רוצים לשים דברים שיפגעו במדינת ישראל חלילה

מיקי לוי:  אבל אתה תצטרך לתכלל את הכול

מיקי לוי:  אני אינני מהנדס מזון, בטח במשרד החקלאות יש אנשים שמבינים בעניין - האם צריך מרכיבי מזון נוספים

מיקי לוי:  האם יש מספיק ממגורות

מיקי לוי:  האם נושא של פריקה כזו או אחרת שצריך לקחת בחשבון

מיקי לוי:  האם אוניות כאלה, או אוניות אחרות - זה עולם ומלואו

מיקי לוי:  אני חשבתי שאני בא להתעסק עם משהו קטן כזה של שני מספרים ולגמור

מיקי לוי:  פתאום צפו כאלה בעיות שגורמות לי לדאגה, או לא לי, לוועדה שאני עומד בראשה

עודד פורר: אני אבקש רק עוד דבר

עודד פורר:  מכיוון שבדוח של מבקר המדינה, כן יש התייחסות למוצרי מזון נוספים, אני חושב שאם כבר נוגעים בזה, אז צריך לגעת בכל מוצרי המזון, ולראות שבאמת אנחנו עומדים בסטנדרטים

עודד פורר:  זה משרד הכלכלה

מיקי לוי: צריך לתכלל את זה

יובל ליפקין: ביחד

יובל ליפקין:  אנחנו נתכלל את זה יחד עם משרד הכלכלה

מיקי לוי: מאה אחוז

מיקי לוי:  תזמינו את מי שצריך, את בעלי התחנות, את איגוד התעשיינים, אני לא יודע מה, אתה מבין בזה יותר ממני, או אנשיך שהם במקצוע הרבה זמן

מיקי לוי:  תקיימו כמה ישיבות – שלושה חודשים מתום המלחמה, אני מקווה שתסתיים מהר כמו שאמרתי

מיקי לוי:  אנחנו נקיים דיון מעקב חסוי כדי לראות שהצלחנו לעשות את המיטב

מיקי לוי:  אין כאן אצבע מאשימה

מיקי לוי:  כולנו יחד

מיקי לוי:  הנושא הזה מאוד חשוב לטובת מדינת ישראל

מיקי לוי:  רח"ל, הוא עוגן מרכזי

מיקי לוי:  לטעמי, הוא לא יכול להגיד, אוקיי

מיקי לוי:  אני מתעסק רק בחיטה ושעורה, יש מרכיבים נוספים שבלעדיהם החיטה והשעורה לא יהיו מספיקים, כמו שהוא אמר - שמן, סובין, וכל מיני דברים כאלה

מיקי לוי:  צריך לתת את הדעת עם אנשי המקצוע שלך

מיקי לוי:  אני מחייב אתכם

מיקי לוי:  אני לא מבקש

מיקי לוי:      הוועדה מחייבת את משרד החקלאות לקיים דיונים מקצועיים, לגבש דעה

מיקי לוי:  שלושה חודשים אחרי סיום המלחמה

מיקי לוי:  אנחנו נזמין גם אותך חבר הכנסת פורר, כי אתה מחזיק בידע

מיקי לוי:  אנחנו נקיים דיון, ואם חסר יהיה תקציב – אנחנו נבוא בטענות

מיקי לוי:  אנחנו נציף את זה

מיקי לוי:  זה לא יישאר על המדף

מיקי לוי:  יידע שר האוצר, יידע אגף התקציבים, יידע החשב הכללי באוצר שזה על ראשו

מיקי לוי:  ואם יהיה צריך – יש לנו שיטות אחרות איך לתת לעשות סדר עדיפויות

מיקי לוי:  זה בנפשנו בדיוק כמו תחמושת, אין פה ויכוח בכלל

מיקי לוי:      אני רוצה להודות לכם על זה שבאתם באמת עם נפש חפצה

מיקי לוי:  וחוץ מהמספרים שלא רצינו גם שהם יהיו על השולחן, באתם ואמרתם את דעתכם

מיקי לוי:  עכשיו, זה לפתחיכם

מיקי לוי:  תעשה כמה וכמה דיונים, תתכלל את זה, שלושה חודשים אחרי - אנחנו ניפגש אצלנו באולם המיועד

מיקי לוי:  תודה רבה למשתתפים

מיקי לוי:  אני מאוד מודה לכם

מיקי לוי:  הישיבה נעולה